Šiaulių gidas

Grupės „Rondo“ koncertas
2019-03-27 18:00 (Europe/Moscow) | Koncertų salė „Saulė”
Geriausi RONDO hitai gyvai!
Tai grupė, kurios nereikia niekam pristatinėti… Nebereikia niekam nieko įrodinėti… Jų nuveikti darbai kalba patys už save ir meilė klausytojui nugali laiką, belieka tik pakviesti klausytojus gerai praleisti laiką ir pasimėgauti žinomomis dainomis.
Atlikėjai: Aleksandras Ivanauskas – Fara (bosinė gitara, vokalas), Raimondas Dauginas (klavišiniai), Robertas Mankus (mušamieji) ir Sergejus Persijanovas (gitara).

Miuziklas „Lituanica”
2019-03-30 19:00 | Šiaulių arena
Jau 2019-ųjų pavasarį žiūrovai Lietuvoje turės progą išvysti unikalų miuziklą „Lituanica”. Tai vienas didžiausių Lietuvoje kada nors pastatytų miuziklų, pasakojantis patriotinę istoriją apie nepalaužiamą tautos dvasią ir apie vieną iš labiausiai įkvepiančių epizodų mūsų istorijoje – S. Dariaus ir S. Girėno žygį, įrodžiusį visam pasauliui, kad „neįmanoma” tiesiog neegzistuoja.
Pagrindiniai vaidmenys miuzikle patikėti neabejotiniems jaunosios kartos talentams: Steponą Darių šiame miuzikle įkūnys Vaidas Baumila, Stasį Girėną – Jokūbas Bareikis, o S. Dariaus žmonos Jaunutės vaidmenį atliks dainininkė Monique – Monika Pundziūtė. Muziką šiam miuziklui kuria kompozitorius Gintautas Venislovas, libreto autorius – Martynas Bialobžeskis.
Didžiausią miuziklą Lietuvoje „Lituanica” stato tarptautinė menininkų, istorikų ir aviatorių komanda iš Lietuvos bei Lenkijos. Miuziklas atskleis ne tik dramatiškas „Lituanicos” skrydžio aplinkybes, bet ir atidžiau pažvelgs į Stepono Dariaus ir Stasio Girėno asmenybes.
„Jaučiu milžinišką atsakomybę ne tik prieš kūrybinę trupę ir miuziklo žiūrovus, bet ir prieš visą Lietuvą. Dabartinių laikų istorijoje turime nedaug didvyrių. O Darius ir Girėnas buvo vieni iš tų žmonių, kurie tapo tautos dvasios simboliu. Darius, beje, svariai prisidėjo ir prie atkurtos Lietuvos valstybės vystymosi bei augimo. Šiandien mes visi žinome, kaip baigėsi Dariaus ir Girėno rizikingas sumanymas, bet retai pagalvojame, o kas gi juos skatino ir motyvavo? Būtent apie šias priežastis, apie meilę Tėvynei, šeimai bei gyvenimui pasakoja miuziklas „Lituanica”“,– sako režisierius Mantas Verbiejus.
„…Jaunoji Lietuva! Tavo dvasios įkvėpti, mes stengiamės tą pasirinktą uždavinį įvykdyti. Mūsų pasirinkimas tegu sustiprina Tavo dvasią ir pasitikėjimą savo jėgomis ir gabumais. Bet jei Neptūnas ar galingas audrų Perkūnas ir mums bus rūstus – pastos mums kelią į Jaunąją Lietuvą ir pašauktų Lituanicą pas save,– tada Tu, Jaunoji Lietuva, turėsi iš naujo ryžtis, aukotis ir pasirengti naujam žygiui (…) ” – taip savo testamente prieš lemtingąjį skrydį rašė S. Darius ir S. Girėnas Lietuvai. Ir po daugiau negu 85 metų Lietuva vis dar pelnytai didžiuojasi šiais dviem vizionieriais.
Aktorių meistriškumo, originalios muzikos ir jautraus libreto sintezė atskleis net 25 istorijos dalyvių personažus, meilės vingius, patriotizmo svarbą tiek atskirų žmonių, tiek visos tautos gyvenime. Beveik 50 aktorių bei šokėjų trupė scenoje vilki 4-ojo dešimtmečio stiliaus kostiumus, atkurtus siekiant išsaugoti istorinio laikotarpio dvasią. Istorijos autentiškumą miuziklo kūrėjams išsaugoti padeda ir Lietuvos aviacijos muziejaus ekspertai bei aviacijos entuziastai.
Šiame pastatyme skambės 30 originalių, specialiai miuziklui „Lituanica” sukurtų muzikos kūrinių, itin turtingų stilistine prasme: siekiant atkurti tarpukario Lietuvos, o taip ir JAV dvasią, miuzikle skamba tautinės lietuviškos muzikos melodijos, 4-ojo dešimtmečio Kauną primenantys D. Dolskio estrados motyvai, taip pat amerikietiško lindyhopo bei svingo ritmai. Neapsieita ir be šiuolaikinės XXI a. muzikos fragmentų.
Didžiausio miuziklo „Lituanica” premjera laukia 2019 m. pavasarį: kovo 30 d. Šiauliuose, Šiaulių arenoje 19 val., balandžio 19 d. Klaipėdoje, balandžio 25 d. Vilniuje ir balandžio 27 d. Kaune. Daugiau informacijos: www.miuziklaslituanica.lt.
Bilietai čia.
O nuo ko pradėtumei Tu, jei siektum neįmanomo?

LILIPUTŲ CIRKAS Jubiliejinė 30-mečio programa!
2019-03-31 12:00 | Koncertų salė „Saulė”
Garsiausia pasaulyje mažųjų žmogeliukų – Liliputų cirko trupė šiemet švenčia savo 30 metų jubiliejų! Ir atvažiuoja į Lietuvą su jubiliejine programa!
Programoje išvysite akrobatus, iliuzionistus, žonglierius ir, žinoma, vaikučius linksmins mažiausi pasaulio klounai.
Cirko siela, Ukrainos artistas Ivo Čapovskis pasaulyje garsėja ne tik profesionalaus cirko srityje. Jis – mažiausias pasaulyje aktorius. Karjeros pradžioje Ivo ūgis buvo vos 87 centimetrai, kas leido šiam artistui patekti į Gineso knygą, kaip mažiausio ūgio artistui pasaulyje.
Ivo lankantis Kanadoje, jį pastebėjo kino prodiuseriai ir pakvietė nusifilmuoti garsiajame televizijos seriale „Tvin Pyksas“ (Twin Peaks). Daugelį sužavėjo FTB agento D. Kuperio sapno scena, kurios pagrindinis herojus – „Liliputų cirko“ meno vadovas, ekvilibristas Ivo Čapovskis.
„Aš cirke nuo 11 metų. Mūsų trupė nepaprastai myli savo meną, atiduoda jam visas savo jėgas. Mes gastroliavome daugiau nei 30 pasaulio šalių. Geriausia dovana mums – žiūrovų emocijos, šypsenos, ir vaikų bei jų tėvelių nuoširdus juokas“, – teigia Ivo Čapovskis.
Mažiausi pasaulyje artistai su didelėmis širdelėmis ir nuotaikinga programa laukia Jūsų!
Nupieškite bet kurį cirko artistą (Klouną, žonglierių, ekvilibristą ir kt.) atneškite piešinį į renginį ir gaukite DOVANĄ!

Spektaklis „Pašėlusių moterų išpažintis“
2019-04-02 18:00 | Koncertų salė „Saulė”
Kelionę po Lietuvą tęsia premjera PAŠĖLUSIŲ MOTERŲ IŠPAŽINTIS su puikiai pažįstamomis, talentingosiomis TV ir teatro aktorėmis – AUŠRA ŠTUKYTE IR VITALIJA MOCKEVIČIŪTE. Aktorės žada pašėlusį ir iki ašarų juokingą spektaklį.
Jos niekada nebuvo draugės. Ir netgi pažįstamos „iš matymo“. Tai, ką mėgsta viena, kita nė iš tolo į tai nežiūrėtų. Ir kas tokias moteris galėtų vienyti? Pasodinti prie bendro stalo ir mėgautis pašėlusiomis istorijomis, audringais barniais ir… dar kai kuo?
Scenos PrimaMarija ruošiasi svarbiausiam savo gyvenimo vaidmeniui. Susikaupimas, neregėti pratimai, užsidegimas ir nerimas… Atsakingą repeticiją nutraukia valytoja, kuriai būtina įsitikinti, kad teatro grindys – švarios ir pastate nieko neliko. Mėginimas užrakinti kūrybos mekos duris baigiasi stulbinančiai – tokių istorijos vingių bei posūkių nesitikės net akiliausi žiūrovai.
Kai uždanga po spektaklio nusileidžia, pakyla kita. Ir prasideda tikrasis gyvenimas. Toks, į kurį visada norisi žvilgtelti bent akies krašteliu. Ir tai, ką pamatai, verta kiekvienos akimirkos.

Režisierius – Ričardas Vitkaitis
Pjesės autorius – Julius Paškevičius

Vaidina:
Scenos PrimaMarija – Aušra Štukytė (TV, teatro ir kino aktorė, puikiai žiūrovams atpažįstama iš populiarių TV serialų ,,Moterys meluoja geriau”, ,,Šviesoforas” ir TV laidos ,,Dviračio šou” personažų)
Valytoja – Vitalija Mockevičiūtė (TV ir teatro aktorė, puikiai žiūrovams atpažįstama iš ,,Galinos” vaidmens kultiniame seriale ,,Moterys meluoja geriau” ir TV laidos ,,Dviračio šou” personažų)
Trukmė – 1 val. 30 min.

Moterų padainavimų vakaras „(Iš)dainuok save“
2019-04-02 18:00 | P. Višinskio viešoji biblioteka
Šiaulių apskrities Povilo Višinskio viešosios bibliotekos Meno ir muzikos skaitykloje (Aušros al. 62) balandžio 2 d. 18 val. vyks padainavimų vakaras „(Iš)dainuok save“ su etninės kultūros, pasaulėžiūros specialiste Juste Lipinskiene.
Padainavimų vakaruose buriasi moterys, merginos, mamos su vaikais, mylinčios folklorinę dainą ir norinčios drauge dainuoti, atsipalaiduoti, trumpam pabėgti nuo kasdieninių darbų ir atrasti vidinę ramybę bei harmoniją.
Padainavimų repertuare – liaudies dainos ir sutartinės. „Susitikimai ir susidainavimai yra apie mamas, apie vaikus. Kaip pailsėti, atsipalaiduoti, iš naujo save pažinti kaip moterį ir motiną – šios temos liečiamos tarp dainavimų. Moterims, mamoms būtina trumpam ištrūkti iš namų, šeimos, buities, kad sugrįžtų į save, kad tikrąją save išdainuotų… Norėčiau, kad prie Muzikos kambario durų batus nusiautume, būtume su kojinėm. Sijonuotos. Moteriškos. Laisvos. Lengvos. Ir tiesiog dainuotume“, – sako J. Lipinskienė ir kviečia moteris kiekvieną pirmąjį mėnesio antradienį drauge panirti į harmoningą dainuojamojo folkloro pasaulį.
Padainavimai nemokami.

Grupės „Mango“ koncertas
2019-04-04 18:00 | Koncertų salė „Saulė”
Netrukus „Mango“ surengs jubiliejinį koncertą Šiauliuose ir padovanos gerbėjams kruopščiai paruoštą du kūrybinius dešimtmečius apimančią programą.
Merginos po įspūdingo koncerto Klaipėdoje sulaukė gausybės gerbėjų laiškų su prašymu koncertus surengti ne tik uostamiestyje, bet ir kituose miestuose. Grupė į gerbėjų norus atsižvelgė, tad kartu prisiminti dvidešimtmetį galės ir tie, kurie į jubiliejinį koncertą Klaipėdoje atvykti negalėjo. Balandžio 4 d. grupė „Mango“ savo išskirtinį pasirodymą surengs Šiaulių koncertų salėje „Saulė“.
Grupė, kaip ir pirmajame jubiliejiniame koncerte žada iš tiesų įspūdingą pasirodymą. Koncerte skambės populiariausios visų laikų grupės „Mango“ dainos.
„Norime pakartoti tą nuostabų šou, kad visi gerbėjai galėtų tai pamatyti. Surengsime išskirtinį teatralizuotą pasirodymą su įspūdingomis video projekcijomis”, – sakė grupės senbuvė Rima.
Be to, Rima džiaugiasi, jog dar kartą vėl prie grupės trumpam ypatingam turui prisijungia Viktorija.
„Aš trumpam buvau pakeitusi Rimą ir dabar nežinau, kada toks sugrįžimas gali pasikartoti. Tad dalyvavimas šiuose jubiliejiniuose koncertuose visoje Lietuvoje bus puiki proga dar kartą susitikti su žmonėmis ir atiduoti visą širdį”, – sakė Viktorija.
Taigi vienoje scenoje kartu ir vėl pasirodys Rima Petrauskytė-Paulauskienė, Viktorija Perminaitė-Emanuel, Gabija Sruogiūtė bei Justina Dovydėnė.

Bėgimas „Runway Run“
2019-04-06 13:00 | Lietuvos kariuomenės Karinių oro pajėgų Aviacijos bazė
Lietuvos kariuomenės Karinių oro pajėgų Aviacijos bazėje balandžio 6 dieną Šiaulių karinio aerodromo kilimo ir tūpimo taku vyks vienas unikaliausių bėgimų Lietuvoje „Runway Run 2019“! Sportininkams tai bus distancija siekiant pelnyti prizinę vietą, o tūkstančiams kitų dalyvių – tai galimybė dalyvauti unikaliame renginyje, kuriame puikiai dera aktyvus laisvalaikis su šeima ar draugais, kariuomenės ir visuomenės bendrystė, pagarba NATO vertybėms.
„Runway Run 2019“ – vienintelis toks Lietuvoje bėgimas, vykstantis Šiaulių aerodromo kilimo ir tūpimo taku, kuriuo kyla ir leidžiasi Lietuvos karinių oro pajėgų orlaiviai kartu su NATO oro policijos misiją vykdančiais sąjungininkų naikintuvais. Šis bėgimas skirtas paminėti 15-ąsias įstojimo į NATO aljansą metines, NATO organizacijos 70-metį ir Lietuvos karinių oro pajėgų 100-ąsias įkūrimo metines.
Šiaulių miesto savivaldybės Švietimo, kultūros ir sporto departamento direktorė Asta Lesauskienė spaudos konferencijoje informavo, kad „Runway Run“ yra pripažintas miesto reprezentaciniu renginiu.
„Didžiuojamės, kad Šiauliuose turime tokį renginį, kuris suartina kariuomenę ir visuomenę, skatina pažinti organizacijas ir pajėgas, kurios saugo ne tik miestą, šalį, bet ir visą regioną. Tikrai labai svarbu iš arti pamatyti savo NATO partnerius, kurie su mumis jau 15 metų“, – kalbėjo Asta Lesauskienė.
Bėgimo organizatoriai kviečia visus šiauliečius ir miesto svečius šį šeštadienį apsilankyti KOP Aviacijos bazėje ir dalyvauti atraktyvioje šventėje. Nors oficialiai renginys vadinamas bėgimu, tačiau lenktyniauti su NATO naikintuvu galima ir einant, įveikiant trasą kartu su augintiniu, o vaikai galės naudotis paspirtukais ar riedučiais. Kartu su Lietuvos kariais bėgs mūsų sąjungininkai, organizacijos, sporto klubai, mokymo įstaigos, visi norintys nuo jauniausio iki vyriausio.
„Norintiems palenktyniauti turime rėmėjo – oficialaus „Toyotos“ atstovo Lietuvoje UAB „Sovli“ įsteigtus prizus. Priziniame fonde net 2 000 eurų, taigi, prizus po 500, 300 ir 200 eurų pasidalys trys greičiausiai 3 000 metrų įveikę vyrai ir trys moterys. Taip pat yra paruošti Aviacijos bazės suvenyrai, dovanos skaitlingiausioms komandoms“, – pasakojo Aviacijos bazės atstovas Arnas Glazauskas.
Dar prieš bėgimą prie staro linijos vyks ne tik įprasta apšilimo mankšta, bet ir pagalvių mūšis. Tradiciškai prie finišo linijos bus paruošta Lietuvos kariuomenės sąjungininkų karinė ekspozicija, bus galima apžiūrėti karių naudojamą ginkluotę, ekipuotę, techniką. Pirmą kartą savo transportą, įrangą ir ginklus pristatys ir viešumoje retai matomos Specialiųjų operacijų pajėgos.
Šventės dalyvius kariškiai ragina registruotis internetu www.runwayrun.lt, o į renginį kviečia atvykti dviračiais arba viešuoju transportu. Kadangi atvykstančiųjų į „Runway Run“ gali būti iki 10 tūkstančių, automobilių eismas ir stovėjimo vietos parinkimas tampa sudėtinga užduotimi.
Pasak Šiaulių savivaldybės Kūno kultūros ir sporto skyriaus vedėjo Gintaro Jasiūno, šiemet susitarta dėl specialaus autobusų maršruto. Balandžio 6 d. nuo 9.00 iki 16.00 val. pagal keleivių poreikį autobusai kursuos papildomu maršrutu Gegužių žiedas–Šiaulių oro uostas. Nuo Gegužių žiedo autobusas važiuos iki centro, tada – iki Lakūnų stotelės (Gegužių g.–Tilžės g.–Stoties g.–P. Višinskio g.–Dubijos g.–Aerouosto g.). Atgal grįš tuo pačiu maršrutu.

Ansamblio „Želmenėliai“ šventinis koncertas
2019-04-06 15:00 | Koncertų salė „Saulė”
Šeštadienį, 15 val. koncertų salėje „Saulė“ (Tilžės g. 140) vyks Šiaulių kultūros centro šokių ansamblio „Želmenėliai“ šventinis koncertas „… ir tegul neša sparnai“, skirtas kolektyvo 50-mečiui paminėti.
Pusę amžiaus gyvuojantis šokių kolektyvas, išauginęs ne vieną šokėjų kartą, į renginį sukvies ne tik šokių kolektyvo draugus iš Lietuvos ir Latvijos, bet ir ansamblio šokėjus, šiauliečius ir miesto svečius, kuriems padovanos išskirtinį pasirodymą. O renginyje dalyvausiantys Lietuvos nacionalinio operos ir baleto teatro baleto artistai Ilva Juodpusytė ir Igoris Zaripovas žiūrovus pakerės užburiančiu baletu.
Renginys nemokamas.

„Šeimų sportadienis“
2019-04-07 13:00
Sekmadienį, balandžio 7 d. 13 val. Tilžėje vyks „Šeimų sportadienis“ . Mielai kviečiame vaikus ir Jų tėvelius aktyviai ir smagiai praleisti laiką kartu. Renginys nemokamas

Rolando Kazlo ir „Pakeleivių“ koncertas „Poetai ateina“
2019-04-08 18:00 | Koncertų salė „Saulė”
„Būkit sveikos, grįžimo sekundės
Į žemę lyg muziką kokią, –
Tegyvuoja šaligatvio gruntas
po išsiilgusia koja!

Jos kartais keičiasi vietomis –
Poezija su tikrove,
Ir muzika būna kaip vėtros,
O vėtros – kaip muzika groja.

V. Šimkus „Poezija“

Tikras Poetas – ne šio pasaulio paukštis, visada šiek tiek svetimas, sunkiai paaiškinamas ir suprantamas daugumai, tačiau jo eiliuotas klyksmas dažnai atrakina mūsų viduje slapčiausias duris, pramuša šarvus, pažadina tai, kas žmoguje gražiausia. Tai klyksmas to, kuris nuolat atsimuša į baltą popieriaus lapą, susižalodamas ar užsimušdamas pats. Tačiau ant to lapo lieka smūgio žymė – eilėraštis. Matyt, dėl to eilės mus kartais taip sujaudina. Jos turi savo kainą. Šio albumo, o sykiu ir koncerto herojus – Poetas, lietuvių poetai, jų eilės tapusios dainomis.

Ko gero, tiksliausiai ir aiškiausiai Poeto jauseną šiame pasaulyje apibūdina Antanas Kalanavičius. Nors savo laišką jis parašė 1967 metais, jis tiktų ir šiems laikams: „Gyvenu taip, kad atrodo, jog aš pats sau ir kitiems – priešas. Žmonės, kurie mane supa, – nesupranta to darbo, kurį aš dirbu. Nesupranta, kad čia valios dalykas. Jiems tai tik blevyzgos, ir reikia turėti jėgos, jėgos tik priešintis ir priešintis visokioms nuomonėms. Žmonės, tarp kurių gyvenu, – nesupranta netgi literatūrinės lietuvių kalbos. Be abejo, tai visokie fermų vedėjai, kolūkių pirmininkai ir kiti. Bet pikčiausia, kad kiekvienas rodo savo „intelektą“. Ir jų neįtikinsi, kad rašytojo, poeto, išvis menininko kompleksas susikuria dar vaikystėje, kad visos profesijos skiriasi nuo šito, nes jos – įgyjamas dalykas. Štai tau monai.“

Monai tai ar ne, tačiau Poetai, jų kūryba, daugeliui taip ir liks neįmenama mįslė. Mįslė, kurios galbūt ir nereikėtų stengtis įminti, verčiau gėrėtis tuo, ką sugeba jie, bet nesugebame daugelis mūsų – kurti Poeziją. Šio muzikinio albumo herojai – lietuvių poetai, jų eilės, tapusios dainomis. Man pačiam kelia nuostabą šio albumo atsiradimas… Matyt, tokie yra pačių Poetų monai.”

Rolandas Kazlas

Spektaklis „Įeiti draudžiama“
2019-04-11 18:00 | Koncertų salė „Saulė”
Vaidina:
Mišelis – Vaidotas Martinaitis
Natali – Vitalija Mockevičiūtė, Neringa Varnelytė
Elza – Gintarė Latvėnaitė, Neringa Varnelytė
Pjeras – Nerijus Gadliauskas
Sebastianas – Dovydas Stončius
Leo – Gytis Ivanauskas, Algis Ramanauskas
Kazimieras – Juozas Gaižauskas
Šeimos galva Mišelis – didelis melomanas, todėl sendaikčių turguje pagaliau įsigijęs taip trokštamą plokštelę, meta visus darbus ir skuba namo jos klausytis.
Patefonas jau įjungtas, bet… atrodo, kad visas pasaulis prieš jį susimokė! Sūnus gotas, meilužė, pavargusi žmona, draugas, kaimynas lenkas, statybininkas nelegalas – visi vienu metu braunasi pro duris, dalinasi ne itin maloniomis naujienomis ir priverčia Mišelį suktis kaip vijurką. Ar jam pavyks išgelbėti savo laiką su plokštele ir… ramų gyvenimą???

Komedija „Netikras milijonierius“
2019-04-18 18:00 | Koncertų salė „Saulė”
Režisierius: Ramūnas Cicėnas
Autorius: Francis Veber
Kompozitorius: Olegas Jerochinas (Oleg Jerochin)
Kostiumų dailininkė: Greta Subatavičiūtė
Dailininkas: Vojtekas Stefanekas (Wojciech Stefaniak)

VAIDINA:
Dominykas Pinjonas – Eimutis Kvoščiauskas, Rokas Petrauskas
Kainas Morenas – Aleksas Kazanavičius, Mantas Vaitiekūnas
Danielius Tulūzas – Andrius Žiurauskas, Algirdas Dainavičius
Abraomas Žonvilis – Rimantas Bagdzevičius, Sakalas Uždavinys
Kristina – Elžbieta Latėnaitė
Marija – Elzė Gudavičiūtė, Lina Rastokaitė
Olga – Emilija Latėnaitė, Gabrielė Malinauskaitė

Dominykas Pinjonas – jau dvejus metus bedarbis. Visą gyvenimą gyvenęs vargingai, svajojo tik apie vieną – būti turtingu, todėl sulaukęs pasiūlymo pagyventi karališkuose namuose ir pasijusti svarbiu, nieko nesvarstydamas jį priima. Prabangus namo interjeras, vertingi meno kūriniai, brangiausi baldai – taip paprasta ir gera būti turtingu… Tačiau į duris pasibeldžia netikėti svečiai – mokesčių inspekcija!
Ar Dominykui pavyks įgyvendinti genialų planą ir tapti (ne)tikru milijonieriumi? Ar, užuodę milijonus, šiam planui nesutrukdys pinigus ypatingai mylinti dizainerė, bankininkas, buvusi žmona ar karališkųjų namų šeimininkas?
Veiksmo, veidmainysčių ir tikrų žmogiškų jausmų kupina nuotykių komedija „(Ne)tikras milijonierius” sukurta pagal žymaus prancūzų rašytojo ir kino režisieriaus Francio Veberio (Francis Veber) pjesę. Pagal Francio Veberio pjeses pastatyti filmai („Kvailių vakarienė“, „Žaisliukas“ ir kt.) sulaukė milžiniško pasisekimo ir žiūrovų simpatijų tiek Europoje, tiek Holivude.

Spektaklis „Revizorius“
2019-04-18 18:30 | Šiaulių dramos teatras
Pjesės autorius – NIKOLAJUS GOGOLIS
Režisierius – AIDAS GINIOTIS
Antrasis režisierius VAIDOTAS ŽITKUS
Scenografė ir kostiumų dailininkė – Laura Luišaitytė
Kompozitorius – Ignas Juzokas
Šviesų dailininkas – Darius Malinauskas
Į Valstybinį Šiaulių dramos teatrą atvyksta „Revizorius“! Lydimas teatrinių improvizacijų meistro Aido Giniočio, „Revizorius“ juoksis iš mūsų prigimtinio noro susikurti sau šiltą lizdelį kitų sąskaita ir visada būti kažkiek „lygesniais už kitus“. „Ko juokiatės? – Iš savęs juokiatės?“. Bet ar tikrai visada esame tikri, kas yra kas? Kas čia iš tiesų korumpuotas? Ar paprastas žmogus, ar valdininkas, o gal kažkas iš dar aukščiau? O gal didžiausių manipuliatorių ir „pilkųjų kardinolų“ mes net nežinome? Manipuliacijų, kyšių, „ranka ranką plauna“ sistemų apraizgytame pasaulyje atrodo nebeįmanoma išnarplioti korupcijos mazgo į tiesų ir aiškų siūlą, o tai jau visai nejuokinga mintis.

Arvydo Anušausko knygos „Užmirštas desantas“ pristatymas
2019-04-19 17:00 | P. Višinskio viešoji biblioteka
Balandžio 19 d., penktadienį, 17 val. Šiaulių apskrities Povilo Višinskio viešosios bibliotekos Mažojoje salėje Arvydas Anušauskas pristatys savo naujausią istorinę monografiją „Užmirštas desantas“.
Daugelis slaptų Šaltojo karo operacijų jau užmirštos, tačiau tai, kas vyko 1949–1956 m. tarp britų slaptosios žvalgybos tarnybos MI6 ir Sovietų Sąjungos KGB, verta atskiro dėmesio. Kas tie žmonės, kurie buvo apmokomi MI6 žvalgybos mokykloje Čelsyje, Londone, treniravosi Portsmuto apylinkėse, Vaito saloje ar Velso Snoudono kalno papėdėje? Kas į šiaurę nuo Palangos ar Latvijoje prie Užavos švyturio lipo iš naktimis atplaukusių guminių valčių – MI6 agentai ar laisvės kova tikėję žmonės? Kaip ir kodėl jie tapo užmirštu desantu? Kas ir kaip juos apmokė konspiruotis, šifruoti tekstus, siųsti radiogramas ir naudoti savigynos priemones?
Ši istorija plėtojosi ne tik okupuotos Lietuvos pajūryje, Vilniuje ir Kaune. Ji apėmė ir Latviją, Estiją. Jos keliai ėjo per Lenkiją, Švediją, Rytų ir Vakarų Vokietiją, Didžiąją Britaniją. Dešimtys žmonių buvo įtraukti į ją savo ir ne savo noru. Keliolika jų sumokėjo savo gyvybe. Tačiau iki šiol mažai žinoma, kokį klastos ir dezinformacijos metodų arsenalą naudojo sovietai…
Arvydas Anušauskas – istorikas, politikas, dokumentinių filmų scenarijų ir knygų apie XX a. Lietuvos istoriją, slaptąsias tarnybas ir sovietinį terorą autorius.
Renginys nemokamas.

Koncertas „Velykų šviesa“
2019-04-22 13:30
Šiaulių miesto koncertinė įstaiga „Saulė“ kviečia jaukiai praleisti Šv. Velykų antrąją dieną kartu su savo artimiausias žmonėmis. Nuostabi muzika ir puikūs atlikėjai lauks Jūsų Švč. mergelės Marijos nekaltojo prasidėjimo bažnyčioje balandžio 22 d. 13:30 (po Šv. Mišių). Iki greito susitikimo. Koncertas nemokamas!

Koncertuos:
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga),
Viktorija Miškūnaitė (sopranas),
Juozas Janužas (tenoras).

Koncerto vedėja – aktorė Nomeda Bėčiūtė.
Renginys nemokamas.
Renginio vieta: švč. Mergelės Marijos nekaltojo prasidėjimo bažnyčia

Marijaus Gailiaus romano „Oro“ pristatymas
2019-04-24 17:30 | P. Višinskio viešoji biblioteka
Balandžio 24 d. 17.30 val. Šiaulių apskrities Povilo Višinskio viešosios bibliotekos Konferencijų salėje vyks Marijaus Gailiaus romano „Oro“ pristatymas.
Marijaus Gailiaus romanas gąsdina: distopine ateitimi, pasauliniu tvanu, virtualiu seksu, ilgais sakiniais, kompiuterine naujakalbe. Žmonės sudvigubėję – realusis aš beveik nebegali be savojo virtualaus antrininko (tiesą sakant, virtualusis gal ir yra tas tikrasis). Skamba kaip perspėjimas.
Romanas „Oro“ yra antiutopija, kurioje autorius nepalieka daug vilčių žmonijai, bet skaityti tai netrukdo, net padeda – ironiškas pasakojimas su detektyvinė linija įtraukia, panardina skaitytoją į skirtingus laiko sluoksnius, tarsi į skirtingus pasaulius.
Rašytojas Alvydas Šlepikas
Renginys nemokamas ir vyks Nacionalinės Lietuvos bibliotekų savaitės metu.

Grupė „Studija“. Naujo albumo pristatymo turas
2019-04-25 18:00 | Koncertų salė „Saulė”
Lietuviškos estrados herbas, grupė STUDIJA – ilgiausiai gyvuojantis muzikos kolektyvas Lietuvos istorijoj. Šiais metais švenčianti pribloškiantį 40 metų jubiliejų, grupė pristato naują albumą ir atvykstą į jūsų miestą.
Koncerte skambės naujausia kūryba, žinoma, nepamirštant ir legendinių „Studijos“ dainų, kurios laiko neskaičiuoja.
Jubiliejų švenčiantys grupės nariai žada nepamirštamą vakaro koncertą, kuriam ruošiasi ir visa kūrybinė, techninė komanda.

ATŠAUKTAS Grupės „Studija“ koncertas
2019-04-25 18:00 | Koncertų salė „Saulė”
RENGINYS ATŠAUKTAS
Lietuviškos estrados herbas, grupė STUDIJA – ilgiausiai gyvuojantis muzikos kolektyvas Lietuvos istorijoj. Šiais metais švenčianti pribloškiantį 40 metų jubiliejų, grupė pristato naują albumą ir atvykstą į Šiaulius.
Koncerte skambės naujausia kūryba, žinoma, nepamirštant ir legendinių „Studijos“ dainų, kurios laiko neskaičiuoja.
Jubiliejų švenčiantys grupės nariai žada nepamirštamą vakaro koncertą, kuriam ruošiasi ir visa kūrybinė, techninė komanda.
Koncertas Šiauliuose, koncertų salėje „Saulė“ balandžio 25 d. 18 val. Bilietai čia.

Medijų meno festivalis ENTER‘17
2019-04-26 17:30 | Fotografijos muziejus
Maloniai kviečiame jus į medijų meno festivalio atidarymą gegužės 3 d., 17,00 val. Šiaulių dailės galerijoje.
Pagrindinė festivalio atidarymo paroda „Agregatai“ skirta medijų archeologijai, primityvių mechanizmų ir skaitmeninių technologijų sintezei. Tai elementaraus judesio magija, robotų prototipų spektaklis, kuriame išvysite sudėtingas erdvines instaliacijas, skulptūrinius objektus, migruojančius robotus, interaktyvius ekranus. Žvėrūnos kuruojamas animacijos kino teatras sugrįžta į animacijos ištakose siautėjantį ekspresyviai primityvų piešinį. Gintauto Lukošaičio kuruojamas performansas „Siena“ aktualizuos Zubovų rūmų detektyvą.
Prieš pagrindinį atidarymą festivalį įbėgės du įvadiniai renginiai. Balandžio 26 d. fotografijos muziejuje bus atidaryta Virginijaus Kinčinaičio instagraminės fotografijos paroda, kurioje momentiniai socialinių tinklų vaizdai apsigaubs muziejine meno kūrinio aura. Balandžio 29 d. aikštėje prie Šiaulių dailės galerijos krovininis konteineris taps originalia scena akrobatiniam šiuolaikinio šokio spektakliui iš Prancūzijos.
Gegužės 10 d. bus skirta šiuolaikinės muzikos projektams. Ypatingas šių metų Šiaulių dailės galerijos bendradarbiavimas su „Gestalt” komanda atneš experimental, ambient ir techno garsų paletę į gerai šiauliečiams žinomas Verpsto fabriko ir Space_bar erdves. Dienos metu Space_bar terasoje vyks plokštelių turgelis su svečiais iš sostinės: Discotag ir Dideli kompaktai. Taip pat dienos metu Verpsto fabriko erdvėje vyks sintezatorių workshop’as. Bus galima susipažinti su elektroninės muzikos kūrybos ypatumais ar paklausyti elektroninės muzikos plokštelių. Vakarop Verpsto erdvėje jūsų lauks šokio spektaklis „Somaholidays“. Vakaro programoje space bar terasoje bus galima išgirsti platų elektroninių eksperimentinių ambient dub techno pasirodymų asortimentą, o Verpsto fabriko erdvėje palydėti festivalį hipnotiniais ir industriniais techno dūžiais.
Festivalį uždarys mažojoje dramos teatro salėje gegužės 15 d. vyksianti filosofo, garso meno guru Ričardo Norvilos ir „The New Oslo Losers Trio“ audiovizualinė poema „Šiauliai” premjera. Gyvendamas Maskvoje, Ričardas išsaugojo ypatingą santykį su gimtuoju Šiaulių miestu, todėl
Po operos pristatymo kviečia visus miestiečius atvirai ir intymiai diskusijai „Gimtasis miestas – vidinės imperijos širdis”. Šio kūrinio vizualizaciją sukūrė video menininkas Tomas Andrijauskas. Enter festivalyje dera instagram‘as ir konteinerių šokis, monumentalūs agregatai ir intymių pokalbių atmosfera, psichodelinė animacija ir atgijusi „verksmo“ skulptūra Zubovų rūmuose. Tad nepraleiskite aktualių potyrių įvairovės!
Festivalio programa
ENTER FOTO intro
Balandžio 26 d. (penktadienis)
17.30 val. Virginijaus Kinčinaičio paroda „Sublime II“, pristato Vilniaus rotušė.
Fotografijos muziejus, Vilniaus g. 140
ENTER ŠOKIS
Balandžio 29. (pirmadienis)
18:00 val. Šokio spektaklis „Origamis“. Satchie Noro & Silvain Ohl (Prancūzija) pristato “Naujasis Baltijos šokis”.
Aikštė prie Šiaulių dailės galerijos.
ENTER MENAS
Gegužės 3 d. (penktadienis)
17.00 val. Festivalio atidarymas. Teminė medijų archeologijos paroda „Agregatai“.
Dalyviai: Matas Janušonis, Tomas Daukša, Marius Bumbulis, Donatas Linkus, Tomas Andrijauskas, Osvalda Mickutė, Gailė Cijūnaitė, Ignas Achramavičius (kuratorius Virginijus Kinčinaitis).
Animacinio kino teatro instaliacija „Anima/Animale“ Dalyviai: Hannes & Johannes, Jenny Jokela, Daukantė Subačiūtė, Jolita Online, Arvydas Gudas, Martynas Villimavičius, Maža Ausis, Shaltimira, Akvilė Magicdust, Žvėrūna, Emilija Juzeliūnaitė, Agnė Poškutė, Staselė Jakunskaitė, Lina Vyšniauskaitė, JOE BICHARD, Alex Grigg, Justė Urbonavičiūtė, Teklė Ūla Pužauskaitė (kuratorė Žvėrūna).
Gatvės meno projektai: Žvėrūna, Eglė Narbutaitė, Kasparas Gruslys.
Šiaulių dailės galerija, Vilniaus g. 245 ir patalpos prie galerijos Vilniaus g. 237
18,30 val. Performansas „Siena“. Dalyviai: Gintautas Lukošaitis, Gintautas Gascevičius, Rolandas Dovydaitis, Mindaugas Lukošaitis.
Zubovų rūmai, Aušros alėja 50
ENTER MUZIKA + GESTALT
Gegužės 10 d. (penktadienis)
12.00 – 04.00 val. SPACE_bar terasos erdvė: „Discotag“ ir „Dideli kompaktai“ plokštelių turgelis.
Live performance programa: eww, Clockwork Giuseppe, Patris, Number Eleven, Velių namai, Vėjopatis, Sraunus, Girių dvasios.
„Verpsto“ erdvė: sintezatorių workshopas.
Afterparty programa: Karkasas, SHN, Jon x Kameu, OBCDN.
Šokio spektaklis „Somaholidays“. Idėja: Vilma Pitrinaitė, choreograﬁja ir atlikimas: Mantas Stabačinskas, Darius Algis Stankevičius, Vilma Pitrinaitė, muzika: Arūnas Periokas, dramaturgija ir kostiumai: Rūta Junevičiūtė.
SPACE_bar, Vilniaus g. 126 ir Verpsto patalpos, Trakų g. 43
Įėjimas į afterparty 5 Eur.
ENTER MUZIKA
Gegužės 15 d. (trečiadienis)
18.00 val. Ričardo Norvilos ir „The New Oslo Losers Trio“ audiovizualinė poema „Šiauliai”. Diskusija „Gimtasis miestas – vidinės imperijos širdis”.
Mažoji salė, Šiaulių dramos teatras. Tilžės g. 155
Renginys nemokamas

Audriaus Puipos akvarelės ir grafikos paroda
2019-04-26 18:00 | „Laiptų galerija”
Balandžio 26 d. 18 val. – Audriaus Puipos (1960-1997) akvarelės, grafikos parodos atidarymas Laiptų galerijoje. Parodą pristato menotyrininkė dr. Ramutė Rachlevičiūtė.
Audrius Puipa tarsi paneigia teiginį, kad nėra nepakeičiamų žmonių. Lietuvos mene jis tebėra toks – vienintelis – ryškus, nepakartojamas, žinomas ir labai mėgstamas žiūrovų ir kolegų dailininkų. Po menininko mirties surengtos net septynios personalinės parodos ne tik Lietuvoje, bet ir užsienyje (Bergene, Norvegija, ir Helsinkyje, Suomija).
Pasak menotyrininkės dr. Ramutės Rachlevičiūtės, Audrius Puipa visų pirma buvo piešėjas „par exellent”. Puikus pedagogas, Vilniaus dailės akademijos Piešimo katedros dėstytojas. Jo indėlis į piešinio meną dar tinkamai neįvertintas. Nors trumpai dėstė, A.Puipa, kaip ir Algimantas Švėgžda, padarė didžiulį įspūdį studentams tais laikais, kai buvo daug nusivylimo piešimu, net teigta, kad tai tik amatininkams ir mėgėjams būdingas pomėgis. Būtent tada A.Puipa su dideliu įkvėpimu dėstė piešimą. Pavyzdžiui, netingėdavo atitempti iš namų senos vonios, į ją sodinti modelio; atnešdavo kitų egzotiškų senienų, kurių prirankiodavo apgriuvusiuose, apleistuose namuose. Tačiau svarbiausia, kad A.Puipa, pratęsdamas prieškario Kauno meno mokyklos tradiciją, piešdavo kartu su studentais. Net popierių subtiliai tonuodavo kaštonų nuoviru. Jo kūrybinės sąsajos su senaisiais meistrais šiandien ne tik nepaseno, bet tapo dar įspūdingesnės, ypač vertingos ir nepakartojamos. Dailėtyrininkė įsitikinusi, kad A.Puipos kruopščios, mėnesių mėnesiais pieštos, akvarele lietos studijos – figūrinės kompozicijos interjeruose – neturi lygių dėl meninės vizijos autentiškumo. „Kur slypi šio menininko ypatingo populiarumo paslaptis? Audrius Puipa nesivaikė nei naujų technologijų, nei naujoviškų meno formų ar žanrų vien jų pačių dėlei, jis laikėsi realizmo, svarbu pabrėžti – ne anonimiško, beveidžio, provincialaus, neryžtingo, anachronistiško, o sąmojingo ir kūrybingo realizmo – principų. Nepriklausomybės epochos pradžioje atrodė, kad dailininkams profesionalams realizmas nepriimtinas, tik mėgėjas ar kuklus amatininkas iš nežinojimo ko griebtis ima kopijuoti realybę. Bet Puipa, savo dėstytojo Algimanto Švėgždos paskatintas, tikėjo, kad nereikia apsimetinėti ieškant madingų kelių“.
2012 m. išleista autobiografinė knyga „Dailininkas Audrius Puipa: gyvenimo ir meno virtuozas”. Jos sudarytoja R.Rachlevičiūtė pasakoja, kad knygos darbinis pavadinimas buvo „Gurmanas”. „Tai tiksliai atspindi Puipos asmenybę jis visada buvo alkanas įspūdžių, maisto, žmonių darbo ir labai mokėjo mėgautis visais tais dalykais(…) Pagrindinis dalykas tai, kad jis laužė tabu. Jis tai darė žavingai, subtiliai. Vienas pagrindinių tabu, kurį jis sulaužė – tai, kad akvarelė nerimtas žanras, nerimtas meno kūrinys.“

„Akvarelė – didžioji Audriaus meilė.
Svarbūs neuždažyti paveikslų plotai. Jie išskiria figūras, suteikia aiškumo, panašiai kaip skyrybos ženklai sakinyje.
Žavūs nebaigti jo paveikslai, kai matosi piešinio nėrinys ir kelios spalvotos dėmės. Paveikslas tarsi sako: pabaik mane pats savo galvoje.
Šios skaidrios, šviesios akvarelės saugo atmintį. Žiūrėk į jas ilgai ir pamatysi Audriaus Puipos atvaizdą.“
(grafikas Petras Repšys)

Audrius Puipa – grafikas, scenografas.
1985 m. baigė grafikos studijas valstybiniame dailės institute.
Nuo 1985 m. dalyvavo parodose.
Nuo 1992 m. dailininkų grupės „1“ narys.
Dėstė Vilniaus dailės akademijos piešimo katedroje.
Kūrinių yra Lietuvos dailės muziejuje, privačiose kolekcijose Lietuvoje ir užsienyje.

Paroda veiks iki gegužės 15 d.

Koncertas „Pasaulį valdo meilė“ Baltarusijos Respublikos vokalinė grupė „TYRAS BALSAS“
2019-04-26 19:00 | Koncertų salė „Saulė”
Vokalinė grupė „Tyras balsas” yra penkių talentingų dainininkų, iš kurių kiekvienas turi didelę patirtį, kūrybinė grupė.
Grupė egzistuoja jau daugiau nei 20 metų, ir šiandien tai yra vienintelis tokio pobūdžio kolektyvas, dainuojantis visus žinomus muzikos žanrus ir stilius, su orkestru ir „a’cappella” (be instrumentinio pritarimo). Kolektyvo unikalios koncepcijos pagrindas yra „gyvi” balsai. Intonacinis išraiškingumas, stiliaus jausmas, dainavimas 15 kalbų, plastika, meniniškumas, humoro jausmas ir natūralus žavesys susijungia į viena. Originali polifonija, vokaliniai dialogai ir nepamirštami hitai yra tai, ką kolektyvas pasiskolino iš legendinės grupės „PESNYARY“. Visų žanrų muzikos kūriniai grakščiai persipina į vieną didelę muzikos šventę.
Menininkai pasirodo geriausiose koncertų salėse Baltarusijoje ir buvusios Sovietų Sąjungos šalyse. Tarp jų: ​​Valstybės Kremliaus rūmai ir SK „Olimpinis” (Maskva), Ledo rūmai ir Didžioji koncertų salė „Oktiabriskij”(Sankt Peterburgas) ir kt.
2014 m. rugpjūčio 25 d. komanda buvo apdovanota garbės pavadinimu „Nusipelnęs Baltarusijos Respublikos kolektyvas.
“…Juos vadina Baltarusijos Tureckio choras”
“Tyras balsas „- tai ne tik griežtos klasikos įvaizdis, bet ir fontanas emocijų bei visų laikų ir tautų estrados hitų uždegantis atlikimas.
Bilietus platina: Bilietai.lt
Bilieto kaina: 12.00 – 20,00 eur

Baltarusijos Respublikos vokalinės grupės „Tyras balsas“ koncertas
2019-04-26 19:00 | Koncertų salė „Saulė”
Vokalinė grupė „Tyras balsas“ yra penkių talentingų dainininkų, iš kurių kiekvienas turi didelę patirtį, kūrybinė grupė.
Grupė egzistuoja jau daugiau nei 20 metų, ir šiandien tai yra vienintelis tokio pobūdžio kolektyvas, dainuojantis visus žinomus muzikos žanrus ir stilius, su orkestru ir „a’cappella” (be instrumentinio pritarimo). Kolektyvo unikalios koncepcijos pagrindas yra „gyvi” balsai. Intonacinis išraiškingumas, stiliaus jausmas, dainavimas 15 kalbų, plastika, meniniškumas, humoro jausmas ir natūralus žavesys susijungia į viena. Originali polifonija, vokaliniai dialogai ir nepamirštami hitai yra tai, ką kolektyvas pasiskolino iš legendinės grupės „PESNYARY“. Visų žanrų muzikos kūriniai grakščiai persipina į vieną didelę muzikos šventę.
Menininkai pasirodo geriausiose koncertų salėse Baltarusijoje ir buvusios Sovietų Sąjungos šalyse. Tarp jų: ​​Valstybės Kremliaus rūmai ir SK „Olimpinis” (Maskva), Ledo rūmai ir Didžioji koncertų salė „Oktiabriskij”(Sankt Peterburgas) ir kt.
2014 m. rugpjūčio 25 d. komanda buvo apdovanota garbės pavadinimu „Nusipelnęs Baltarusijos Respublikos kolektyvas.
“…Juos vadina Baltarusijos Tureckio choras”
„Tyras balsas „- tai ne tik griežtos klasikos įvaizdis, bet ir fontanas emocijų bei visų laikų ir tautų estrados hitų uždegantis atlikimas.
Bilietai čia.
Bilieto kaina: 12.00 – 20,00 eur

Šiaulių "Senų ratų" klubo sezono atidarymas 2019
2019-04-27 09:00 - 20:00
Šiaulių „Senų ratų” klubo sezono atidarymas 2019
balandžio 27d. 9:00 – 20:00 val.
Visi Šiauliečiai kviečiami atvykti ir pasigrožėti klasikiniais automobiliais, o jų savininkai – prisijungti prie mūsų šaunaus kolektyvo.
Aikštelėje prie „Geležinės lapės” pasistatyti senovinę transporto priemonę galės visi iš anksto mus informavę gyventojai. O tapti mūsų klubo nariu galite jau šiandien!
Susisiekite asmenine žinute, el.paštu: info@senuratuklubas.lt arba tel.: 8608 66757
PROGRAMA:
9:00-11:00 Dalyvių suvažiavimas prie „Geležinės lapės” Šiauliuose (55.931171; 23.328986), ekspozicija miesto gyventojams;
11:00-13:00 Kelionę į Biržų rajoną. Pakeliui trumpas 10-15 min sustojimas ties Pakruojo žiedu (degalinė Darpila) ir svečių namuose „Šilas” (Šilo g. 4, Pasvalys 56.050060; 24.381486);
13:00-13:30 Kirkilų apžvalgos bokštas ir karstiniai ežerėliai. Ežerėlių g., Kirkilai, Biržų r. (56.248513, 24.690816);
13:30-13:45 Kelionė į senovinės technikos muziejų (Lauko g. 2, Sodeliškiai, Biržų raj.);
14:00-15:00 Senovinių motociklų, mašinų, traktorių, garo mašinų kolekcijos apžiūra;
15:00-15:30 Pasivaikščiojimas po Sodeliškių dvaro sodybą (Sodeliškių g. 1A, Pačeriaukštės sen., Biržų raj.). Pamatysime auginamus elnius, danielius, muflonus;
15:30-18:00 Edukacinė programa ,,Grūdo kelias“. Ekskursijos metu apžiūrėsime autentišką XX a. pradžios Aukštaitijos sodybą, ekologinį ūkį ir veikiantį 1924 m. vėjo malūną. Dalyviai patys išsikeps duonelės. Skanausime naminės duonos, alaus ir žvėrienos patiekalų.
18:00-20:00 Kelionė į Šiaulius (stotelės tose pačiose vietose);
21:00-… Pasisėdėjimas
Susitikimas prie „Geležinės lapės” ir kelionė nieko nekainuoja. Dėl transporto priemonių užvažiavimo ant vaikščiojamosios dangos reikalinga registracija su automobilio valt.Nr.
Pilna programa su maitinimu – 25 eur. Reikalinga išankstinė registracija ir apmokėjimas.
Registruotis galite
Elektroniniu paštu: info@senuratuklubas.lt
Trumpąja SMS žinute tel.: +370 608 66757
El-pašte ar žinutėje nurodykite:
-Vardą pavardę;
-Miestą/ Tel.Nr.;
-Transporto priemonės Markę, Modelį, metus, valst.Nr.;
-Ekipažo keleivių skaičių;
-Kiek asmenų dalyvaus pilnoje programoje su maitinimu.

Šou „Muzika tamsoje“
2019-04-27 19:00 | Koncertų salė „Saulė”
Orkestras „Peterburgo virtuozai“
Naujojo formato šou „Muzika tamsoje“- tai gyvo garso simfoninė klasika, amžinai žaliuojantis džiazas ir worldmusic su vizualinių efektų sinergija, 3D, motion ir grafika. Atgijantys paveikslai ir realus visatos filmavimas.
Visiškoje tamsoje „Peterburgo virtuozai“ atlieka sudėtingiausius simfoninius ir operos kūrinius. Muzika tamsoje, klasika kaip tarpininkai tarp žmogaus ir kosmoso. Savo įkūnijimu ši idėja suranda atgarsį tūkstančių žmonių, išgirdusių Jevgenijos Zimos Muziką tamsoje, širdyse.
„Peterburgo virtuozai“, dalyvaujant Michailo teatro solistams, pristato savo Bacho, Vivaldžio, Verdžio, Faure, Ravelio, Belinio, Piazollos ir Geršvino begalybės interpretaciją. Geriausi neoklasikos kūriniai, rinktiniai didžiųjų kompozitorių šedevrai skambės tamsoje, kosminėje erdvėje, kurioje šviečia tik žvaigždės.
Idėjos autorė ir projekto meno vadovė- Jevgenija Zima
Muzika tamsoje
Kosminio amžinosios muzikos projekto misija yra atverti kiekvieno žiūrovo giliąsias asmenines emocijas, suteikti galimybę išgirsti savo asmeninę visatą. Meditacija po žvaigždėmis, transcendentinis panirimas į sąmonės gilumas.
Jūs pakilsite arčiau žvaigždžių!
Idėjos autorė, projekto meno vadovė- Jevgenija Zima
Kamerinis orkestras „Peterburgo virtuozai“
Michailo teatro solistai- Marija Litke ir Romanas Arndtas
Choreografija- TNT „Šokių“ projekto finalininkas Dmitrijus Oleinikovas
LV vizualinių efektų režisierius- Maksimas Šipačiovas

Orientavimosi žaidimas „Skaitantis žmogus“
2019-04-28 11:00
Balandžio 28 d. 11 val. kviečiame dalyvauti Nacionalinei Lietuvos bibliotekų savaitei skirtame orientavimosi žaidime „Skaitantis žmogus“, kuriame galėsite pademonstruoti savo žinias ir orientavimosi mieste įgūdžius.
Kur Šiauliuose gyvena literatūra? Ne, ne tik bibliotekose ar knygynuose, o skaityti galima ne tik knygas. Mieste labai daug literatūrinių atspindžių – rašytojų vardais pavadintos gatvės, nesenstančios knygos bulvare, meniniai akcentai… Ar jūs žinote jų pavadinimus, kur juos rasti? O gal žinote dar daugiau?
O dabar pasitreniruokite – kaip vadinasi skulptūra prie Valstybinio Šiaulių dramos teatro?
TRUKMĖ: apie 2 val.
SU SAVIMI TURĖKITE: rašymo priemonę, patogią ir oro sąlygas atitinkančią aprangą bei avalynę, nepamirškite geros nuotaikos!
SUSITIKIMO VIETA: Šiaulių apskrities Povilo Višinskio viešojoje bibliotekoje (Aušros alėja 62).
BŪTINA REGISTRACIJA: Norėdami dalyvauti žaidime, surinkite savo komandą ir išsirinkite kapitoną. Komandos narių skaičius nesvarbus – kuo daugiau, tuo smagiau! Registracija bibliotekoje, tel. (8 41) 52 37 48 arba el. p. i.petkunaite@savb.lt.
Organizatoriai: Šiaulių turizmo informacijos centras ir Šiaulių apskrities Povilo Višinskio viešoji biblioteka

Medijų meno festivalis ENTER‘17
2019-04-29 18:00, 2019-05-03 17:00

Nemokamas koučingo seminaras
2019-04-30 18:00 | P. Višinskio viešoji biblioteka
Balandžio 30 d. kviečiame į nemokamą sertifikuotos koučingo specialistės, lektorės, verslo konsultantės Živilės Nagliūtės seminarą.
Koučingas – puikus asmenybės tobulėjimo įrankis.
Jei mėgstate iššūkius ir nuolat ieškote būdų savo asmenybės augimui, o apie koučingą nesate nieko girdėję, kviečiame į pažintinį seminarą.
Seminaro metu sužinosite apie:
* koučingo kilmę;
* kas yra ir kas nėra koučingas;
* koks tai procesas ir kuo jis naudingas;
* kur koučingas taikomas bei kodėl jis toks populiarus;
* kodėl motyvaciniai seminarai bei knygos neduoda rezultatų.
Taip pat galėsite išbandyti vieną iš koučingo metodų.
Seminaras rengiamas Tarptautinės koučingo savaitės proga, kuomet dauguma ICF (Tarptautinė koučingo federacija) koučingo specialistų rengia nemokamus susitikimus bei šviečiamąsias paskaitas apie koučingą visiems norintiems.
Seminaras nemokamas. Vietų skaičius ribotas. Būtina išankstinė registracija http://bit.ly/2v3j6eB
Telefonas pasiteiravimui 8 698 36 776.
Pokyčiai neįvyksta per vieną dieną, bet žengti pirmą žingsnį galite jau šiandien!

Motinos dienai skirtas koncertas „Gerumo sparnai“
2019-05-02 18:00 | Šiaulių dramos teatras
Gegužės 2 d. 18 val. Valstybiniame Šiaulių dramos teatre (Tilžės g. 155) vyks Motinos dienai skirtas koncertas „Gerumo sparnai“.
DALYVAUJA
Šiaulių kultūros centro choreografijos studija „Aušrelė“ (meno vad. Mindaugas Kosaitis, meno vadovo asist. Vita Adomėnaitė-Butnorienė)
Vaikų choreografinis ansamblis „Zadorinka“ (meno vad. Natalija Čerepenenkova) (Ryga)
„Lauros studija“ (vad. Laura Remeikienė ir Agnė Michalenkovaitė)
Solistas Arminas Stočkus (mokyt. Elytė Motuzienė)
Juventos progimnazijos vokalinis ansamblis „Kregždutės“ (mokyt. Ramunė Urniežienė)
Bilietus galima įsigyti internetu ticketmarket.lt, TICKET MARKET kasose. Bilieto kaina – 5 Eur. Moksleiviams, studentams, pensininkams, neįgaliesiems, pateikusiems pažymėjimą, – 2,50 Eur. Vaikams iki 5-erių metų, neužimantiems vietos, – nemokamai

Mugė „Terbakrauskis”
2019-05-03 09:00 - 2019-05-04 17:00 | Pėsčiųjų bulvaras (Vilniaus g.)
Artėjanti mugė “Terbakrauskis” – tai kasmetinė šventė skirta šeimoms, kurios dėka miestas atgyja ne tik dėl prekybos, bet ir dėl gausybės meninių pasirodymų, atrakcijų, pramogų ir žaidimų, kuriuos ir šiemet bus galima atrasti Šiaulių bulvare gegužės 3-4 dienomis.
Šiaulių miesto bulvare šurmuliuos tautodailininkų, amatininkų, prekybininkų mugė, scenoje koncertuos žinomi Lietuvos atlikėjai, kurie sukurs teigiamą atmosferą ir gerą nuotaiką Šiaulių mieste, o vaikams bus skirtos išskirtinės pramogos ir meniniai pasirodymai.
Programoje:
Martyno Kavaliausko, Deivdo Basčio, Elzės Urbietytės, Naisių vasaros teatro aktorių muzikinė programa “Dainuosma mudu abudu”, studijos “Nieko tokio”, meninio ugdymo studijos “Mikitukas” koncertai ir kiti atlikėjai.
Edukacinius užsiėmimus vaikams vykdys Šiaulių apskrities Povilo Višinskio viešoji biblioteka, taip pat vyks piešinių parodėlė. Šventėje vaikų lauks animatoriai ir pats “Terbakrauskis”, kuris praves žaidimus ir dalins saldžias dovanas.
Be viso to, šventėje lauks Neverdauskų ūkio alpakos bei ožiukai, kuriuos bus galima paglostyti ir drauge nusifotografuoti.
